Aalborg Stiftstidende, 1841-07-06
Vi have igaar i en Correspondentsartikel omtalte Haandværkertoget, men meddele dog her Dagens noget forskjellige Anskuelse. Haandværkertoger udfoldede sine mylrende Rækker fra Exerceerpladsen ved Rosenborg Slot, trak ned af Gothersgaden, over Kongens Nytorv, af Holmens Canal, og over Holmens Bro ind paa Slotspladsen, hvor Toget opstillede sig i en stor Halveirkel, der atter bestod af flere Ringe med aabne Skillerum. Foran hver af Processionens sex Hoved=Afdelinger gik Musikcorpser, der ved Ankomsten paa Slotspladsen forenede sig og dannede Centrum. Ethvert Laug havde een eller flere Faner, for største Delen nye, og alle rigt og smagfuldt decorerede. Foruden Fanerne bare de forskjellige Laug smukke Emblemmer og Jnsignier, bevarede fra ældre Tider, Sølvlader og Pokaler, Blomster=Guirlander og Bouquetter osv. Da endelig den hele Procession var ankommen paa Slotspladsen, da Musikken forstummede og en Pause opstod, frembod Toget et af de imposanteste Syn, vi længe have været Vidne til, paa Midten af Pladsen den store Halvbue, hvis rige Faner, udfoldede af en sagte Luftning, spillede i Solskinnet med deres mange og glimrende Farver; rundt omkring Processioner, den myldrende Menneskehob, der i tætte Klynger fyldt Pladsen, og i Baggrunden Husene tæt besatte med festligt klædte Tilskuere. Efterat Melodien Kong Christian stod ved høien Mast, var af de forsamlede Musici og Hoboister afspillet, begav den valgte Deputation, bestaaende af d'Herr. Tobaksfabriqueur Bonnesen, Skrædermester Nielsen Theatermaler Lund, Hattefabriqueur C. Petersen, Snedkermester A. Andersen, Muurmester Ewert, Tømmer, mester Balslew, Bogbindermester Andersen, og Sadelmagermester Mønnich sig op til Slottet, for at complimentere det høie Brudepar og Ds. Majestæter i Anledning af den høie Formæling, og udbede sig Tilladelse til at afsynge den i Anledning af Festen forfattede Sang. Hs Majestæt besvarede Deputationens Yttringer i de huldrigst Udtryk, og idet Allerhøistsamme beklagede sin Upasselighed hvorved han forhindredes fra at fremstille sig for de forsamlede Kunstnere og Haandværkere, bad han Deputationen overbring hele Forsamlingen sin Hilsen og at takke den for dette Beviis paa Hengivenhed, der vilde leve i varig Erindring hos Hs. Maj. og hans Familie. Efterat Deputationen atter var kommen ned paa Pladsen, blev en af Snedkermester Lassenius=Kramp, forfattet Sang afsjungen, med Accompagnement af det hele Musikcorps, bestaaende af omtrent 170 Musici, under hvilken Hs. Maj. Dronningen og Dø Kgl. H. Kronprindsen og Kronprindsessen vare fremtraadt paa Slottets Altan. Da det sidste Vers af denne San var afsjunget paa Melodien: Danmark delligst Vang og Vænge), udbragtes et tredobbelt Hurra for de Nyformælede og Ds. Majestæter, der fra Altanen besvaredes med venlig Hilsener fra Kongefamilien. Toget brød derpaa op, og defilerede over Slotspladsen, Høibro, Høibroplads, Kjøbmager gade og Landemærket, tilbage til Exerceerhuset, hvorfra det flere Afdelinger under klingende Spil begav sig, hvert Lau til sit Herberg, og der med Dands og Musik sluttede den skjønne Fest. De Laug, der ved dette store Fanetog repræsenteredes, vare efter den Orden, hvori de ifølge Lodtrækning fulgte efter hinanden, følgende: Skorsteensfeiere, Garvere, Stolemagere, Gjortlere og Sværdfegere, Uhrmagere, Sned kere, Naalemagere, Skomagere, Bogbindere, Tobakspindere, Blikkenslagere, Blytækkere, Forgyldere, Glarmestere, Strømpevævere, Bundtmagere, Kandestøbere, Kurvemagere, Grov= og Kleinsmede, Bagere, Nagelsmede, Tøimagere, Hjul= og Karethmagere, Seil, Flag= og Compasmagere, Bødkere, Reebslagere, Parykmagere, Sadelmagere, Malere (hvortil sluttede sig Kunstnere og musikalske Jnstrumentmagere), Bogtrykkere, Tømmere, Murere, Gipsere og Steenhuggere, Hattemagere Knapmagere, Slagtere, Kammagere, Børstenbindere, Linned vævere, Skræddere, Handskemagere, Møllere, Dreiere og Possementmagere. - Da Laugene ikke havde kunne blive enige om, hvis Haandtering der var den ældste i Verden, og saaledes kunde giøre Fordring paa, at gaae forrest i Toget, havde man trukket Lod, og - Skorsteensfeierne kom til at gaae i Spidsen. (Aach. Av.)- Ole Bulls Concert blev givet i Onsdags i Christiansborg Slots Ridehuus for et ikke talrigt Publicum, Kunstneren spillede med overordentlig stor Færdighed og overvandt de storste Vanskeligheder, skjøndt ikke altid med fuldkommen Reenhed. (Brig. Td.) Dagen yttrer om Ole Bull: at han besidder et stort Talent, men ikke en Gnist Genni- Det i Tirsdags første Gang opførte Lystspil af SerideEt Glas Vand, vandt særdeles bifald. - De, der maatte attraae at antages iblandt det kgl. Landhuusholdningsselskabs Landvæsenslærlinger, maae selv forfatte og skrive deres Ansøgninger, der oplyse Ansøgerens Alder og hans Lægds= og Rulle Nr., og være ledsaget af Anbefaling fra idet mindste paalidelige Mænd, af hvilke den ene maa være Stedets Præst. Dette Vidnesbyrd maatte isærdeleshed godtgjøre, at den Ansøgende er sund og stærk, af god moralsk Charakteer og godt Nemme, flittig og arbeidsom; at han kan læse godt og skrive nogenlunde, samt at han allerede besiddet nogen Arbeidsfærdighed i hvad der hører til Landbruget; hvorhos maatte attesteres, at Ansøgningen er skreven med hans egen Haand. Det bemærkes, at de Værnepligtige ikke antages, naar de have fyldt det 21de Aar. Lærlingerne tjene uden Løn, men faae Huusly og Kost hos deres Huusbonder. De, som ønske at komme paa Valg til forestaaende Skiftetid den 1ste November d. A., maatte indgive deres Ansøgninger inden medio September. (B. T.)- Hr. Literatus Flammand har i disse Dage udgiver andet Hefte af sit historiske Galleri, det oldenborgske Kongehuus, indeholdende Kong Johannes's Biographi og Portrait. Det sidste er betydeligt bedre end Portraitet af Kong Christian den Første, hvilket fulgte med første Hefte, og efter hvad vi have erfaret vil Christian den Førstes Portrait senere hen blive ombyttet med et nyt og finere Arbeide. (Dag.)De til det holsteenske Forbunds-Contingent bestemte Pontons og øvrige Broapparater ere i denne Tid indtrufne fra Kjøbenhavn til Rendsborg. Man taler om, at det i September Maaned sammesteds vil finde en Troppesamling Sted, formodentlig af Forbunds-Contingentet, som da skal inspiceres af tvende fremmede Generaler, en østerrigsk og en murtembergsk. Rendsborgerne smigre sig derhos tilligemed, at Hs. Majestæt Kongen til denne Tid vil indtræffe dertil. (Rand. Av.)¬